
Naslov: Vipap si je zagotovil elektriko in nadaljuje proizvodnjo
Tekst za voditelja:

Družbi Vipap Videm iz Krškega, ki je od lanskega novembra v postopku prisilne poravnave, je po enem mesecu obratovanja, potem ko je tovarna pet mesecev stala, uspelo zagotoviti nadaljnjo dobavo elektrike. Včeraj so namreč z enim od domačih ponudnikov podpisali pogodbo, ki temelji na ciljnem napovedovanju in spremljanju odjema na urni ravni, kar jim bo omogočilo nadaljnje obratovanje.
VIPAP SI JE ZAGOTOVIL ELEKTRIKO IN NADALJUJE PROIZVODNJO
MESEČNO MORAJO ZAGOTOVITI 6 MILIJONOV EVROV OBRATNEGA KAPITALA

OBRATUJETA DVA OD TREH PAPIRNIH STROJEV
Iz Krškega Novinar GORAN ROVAN

Snemalec in montažer SEBASTIJAN AJDIŠEK
Za papirnico Vipap Videm predstavlja električna energija zelo velik strošek, podpis pogodbe pa pomeni, da so se izognili zaustavitvi proizvodnje, ki je po petih mesecih ponovno stekla 1. decembra.

MILENA RESNIK

PREDSEDNICA UPRAVE VIPAP VIDEM KRŠKO

»En megavat elektrike je potrebno za tono proizvedenega papirja. Cena električne energije je v prvem kvartalu zdivjala oziroma že zadnjo polovico meseca decembra zdivjala s faktorjem 8 krat glede na ceno, ki smo jo imeli v letu 21.«
Vipap potrebuje za obratovanje mesečno 6 mio evrov obratnega kapitala, zato iščejo strateškega partnerja, pa tudi kupca. Ob tem poteka tudi postopek prisilne poravnave.

MILENA RESNIK

PREDSEDNICA UPRAVE VIPAP VIDEM KRŠKO

»Naloga poslovodstva, da izdela že vse predloge, ki so nujno potrebne za izdelavo programa finančnega prestrukturiranja, iz katerega se bo tudi vidlo kdaj in v kolikšni meri bodo poplačani upniki.«
V tovarni zdaj obratujeta dva od treh papirnih strojev, na katerih izdelujejo ovojno embalažne in časopisne papirje.
MILENA RESNIK

PREDSEDNICA UPRAVE VIPAP VIDEM KRŠKO

»Naš cilj je čimprej stabilizirat proizvodnjo in jet v obratovanje še s tretjim papirnim strojem, kar pomeni, da je treba dodatno zaposlit sigurno več kot 30 ljudi. Tak da je potreba in potencial zelo velik za dodatne zaposlitve v podjetju.«
Danes Vipap zaposluje 280 delavcev, še 65 pa jih je v invalidskem podjetju Levas. Vodstvo zatrjuje, da imajo za zdaj dovolj naročil.
